**LAZDIJŲ RAJONO SAVIVALDYBĖS TARYBA**

### SPRENDIMAS

**DĖL LAZDIJŲ RAJONO SAVIVALDYBĖS TARYBOS 2014 M. LAPKRIČIO 13 D. SPRENDIMO NR.** [**5TS-1323**](http://dvs.lazdijai.lt:49201/aktai/Default.aspx?Id=3&DocId=33717) **„DĖL UŽMOKESČIO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ LAZDIJŲ RAJONO SAVIVALDYBĖS ŠVIETIMO ĮSTAIGOSE“ PAKEITIMO**

2019 m. rugsėjo 16 d. Nr. 34-145

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba nusprendžia:

Pakeisti Lazdijų rajono savivaldybės tarybos 2014 m. lapkričio 13 d. sprendimo Nr. [5TS-1323](http://dvs.lazdijai.lt:49201/aktai/Default.aspx?Id=3&DocId=33717) „Dėl užmokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose“ 3.2.1 papunktį ir jį išdėstyti taip:

„3.2.1. dėl vaiko ligos, pateikus tėvų (globėjų) raštišką prašymą, kai vaikas serga 2 ir daugiau dienų, jeigu apie vaiko neatvykimą švietimo įstaiga buvo informuota raštu (SMS žinute, elektroniniu paštu, elektroniniame dienyne) pirmą nelankymo dieną.“.

Savivaldybės merė Ausma Miškinienė

Asta Zablackienė, tel. (8 318) 66 143

**LAZDIJŲ RAJONO SAVIVALDYBĖS TARYBOS SPRENDIMO „DĖL LAZDIJŲ RAJONO SAVIVALDYBĖS TARYBOS 2014 M. LAPKRIČIO 13 D. SPRENDIMO NR.** [**5TS-1323**](http://dvs.lazdijai.lt:49201/DocLogix/Attachments/Current/Lazdijų%20rajono%20savivaldybės%20administracijos%20dokumentų%20sritis%20(10813)/1.3%20(3677039)/1.3-2267/3.3.5.%20nustačius%20vaikui%20bet%20kurios%20rūšies%20ir%20formos%20globą,%20pateikus%20Lazdijų%20rajono%20savivaldybės%20socialinės%20globos%20centro) **„DĖL UŽMOKESČIO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ LAZDIJŲ RAJONO SAVIVALDYBĖS ŠVIETIMO ĮSTAIGOSE“ PAKEITIMO“ PROJEKTO**

**AIŠKINAMASIS RAŠTAS**

2019-09-11

Lazdijai

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2014 m. lapkričio 13 d. sprendimo Nr. [5TS-1323](http://dvs.lazdijai.lt:49201/aktai/Default.aspx?Id=3&DocId=33717) „Dėl užmokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Šio projekto tikslas – pakeisti Lazdijų rajono savivaldybės tarybos 2014 m. lapkričio 13 d. sprendimo Nr. 5TS-1323 „Dėl užmokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose“ 3.2.1 papunktį ir jį išdėstyti taip:

„3.2.1. dėl vaiko ligos, pateikus tėvų (globėjų) raštišką prašymą, kai vaikas serga 2 ir daugiau dienų, jeigu apie vaiko neatvykimą švietimo įstaiga buvo informuota raštu (SMS žinute, elektroniniu paštu, elektroniniame dienyne) pirmą nelankymo dieną.“.

Pakeitimas inicijuojamas atsižvelgiant į tai, kad 2019 m. gegužės 14 d. Lietuvos Respublikos sveikatos apsaugos ministro įsakymu Nr. V-568 „Dėl Lietuvos Respublikos sveikatos apsaugos ministro 1999 m. lapkričio 29 d. įsakymo Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“ pakeitimo“ nuo 2019 m. rugsėjo 1 d. pakeista statistinės apskaitos formos Nr. 094/a „Medicininė pažyma dėl neatvykimo į darbą, darbo biržą ar ugdymo instituciją“ (toliau – forma) paskirtis, atsisakant jos teikimo ugdymo įstaigoms dėl mokinio ugdymo įstaigoje praleistų dienų pateisinimo pagrindimo. Iki 2019 m. rugsėjo 1 d. po vaiko ligos formą pateikus švietimo įstaigai, mokestis už vaikų, ugdomų pagal ikimokyklinio ir priešmokyklinio ugdymo programas, išlaikymą nebuvo mokamas. Kadangi gydymo įstaigos nuo 2019 m. rugsėjo 1 d. šios formos neišduos, bendru sutarimu su švietimo įstaigomis, siūloma, vietoje anksčiau išduodamos formos, vaiko neatvykimą dėl ligos pateisinti raštišku tėvų prašymu, kai vaikas serga 2 ir daugiau dienų, jeigu apie vaiko neatvykimą švietimo įstaiga buvo informuota raštu (SMS žinute, elektroniniu paštu, elektroniniame dienyne) pirmą nelankymo dieną.

Parengtas sprendimo projektas neprieštarauja galiojantiems teisės aktams.

Galimos neigiamos pasekmės – nenumatomos.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Asta Zablackienė.

Vyr. specialistė Asta Zablackienė